Id-Deċiżjoni tal-kunsill
tad-19 ta' Diċembru 1997
li temenda d-Deciżjoni 83/653/KEE dwar l-allokazzjoni tal-possibilitajiet tal-qbid ta' l-aringi fil-Baħar tat-Tramuntana mill-1 ta' Jannar 1984
(98/21/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabilixxi l-Komunità Ewropea,
Wara li kkunsidra r-Regolament tal-Kunsill (KEE) Nru 3760/92 tal-20 ta' Diċembru 1992 li jistabbilixxi sistema Komunitarja għas-sajd u l-akwakoltura [1], u b'mod partikolari l-Artikolu 8(4)(ii) tiegħu,
Wara li kkunsidra l-proposta mill-Kummissjoni,
Billi d-Deċiżjoni 83/653/KEE [2] twaqqaf il-metodu dwar l-allokazzjoni tal-possibilitajiet tal-qbid ta' l-arringi fil-Baħar tat-Tramuntana b'riferenza għas-sehem tat-TAC (Qabda Totali Permessa) disponibbli għall-Komunità kif magħmula qabel id-dħul ta' l-Awstrija, l-Isvezja u il-Finlandja;
Billi l-Att ta' Adeżjoni ta' l-1994 jiddefinixxi is-sehem ta' l-aringi tal-Baħar tat-Tramuntana allokat lill-Isvezja bħala persentaġġ mis-sehem tal-TAC għal din il-ħażna disponibbli għall-Komunità mkabbra;
Billi hu xieraq li ttejjeb Deciżjoni 83/653/KEE sabiex tirreferi speċifikament għall-Komunità mkabbra u tinkludi lill-Isvezja fl-allokazzjoni,
ADOTTA DIN ID-DEĊIŻJONI:
Artikolu 1
L-Anness tad-Deċiżjoni Nru 83/653/KEE għandha tkun mibdula bl-Anness ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fid-19 ta' Diċembru 1997.